 
ANEXA 1-METODOLOGIE

Metodologie
privind închirierea spaţiilor temporar disponibile situate
în incinta unităţilor de învaţământ preuniversitar de stat

Cap. 1 Dispoziţii generale 

         În înţelesul prezentei metodologii, prin spaţii disponibile ale unităţilor de învăţământ preuniversitar de stat se înţelege : clădiri sau părţi ale acestora, săli de clasă, laboratoare, ateliere, cantine,  inclusiv dotările aferente, construcţiile demontabile (garaje, tonete), săli de sport, terenuri de sport şi alte suprafeţe de teren care, în anumite perioade, sau în totalitate din timpul de funcţionare, nu sunt folosite în procesul instructiv – educativ. 


Cap. 2 Condiţii de închiriere

(1) Închirierea spatiilor temporar disponibile ale unităţilor de învăţământ se poate face în condiţiile legii, prin licitaţie publică, pe o perioadă un (1) an,  cu posibilitatea prelungiri prin acte adiţionale succesive, pe perioade de 1 an fiecare, până la maxim 4 ani cu acordul părţilor, la solicitarea scrisă a chiriaşului, făcută cu minim 30 de zile  înainte de expirarea termenului de închiriere. Condiţia va fi prevăzută obligatoriu în caietul de sarcini. 
(2) Excepţie de la licitaţie, fac instituţiile bugetare, agentii, organizaţii neguvernamentale (asociaţii,fundaţii, federaţii), structuri sportive şi organizaţii care desfăşoară activităţi nonprofit, de interes public.
(3) Bunurile disponibile din unităţile de învăţământ de stat nu pot fi date in folosinţa altor persoane fizice sau juridice prin contracte de concesionare sau prin contracte de colaborare, singura formă admisă fiind închirierea.
(4) Nu vor mai putea participa la licitaţie în vederea ocupării spaţiilor temporar disponibile din incinta unităţilor de invăţământ, persoanele fizice autorizate sau juridice, care în urma atribuirii unui spatiu prin licitaţiepublica, nu s-a prezentat in vederea semnarii contractului de închiriere în termenul prevazut  la Cap. 3 pct.8, precum si cele care inregistreaza datorii restante la plata chiriei, pe o perioada de maxim 3 luni.
(5) Închirierea spaţiilor disponibile se poate face în condiţiile legii, numai în scopul desfăşurării unor activităţi ce îndeplinesc cumulativ următoarele condiţii: 


1. Oferă servicii ce răspund nemijlocit intereselor elevilor şi cadrelor didactice; 
2. Sunt aducătoare de venituri suplimentare pentru comunitatea locală; 
3. Prin conţinut nu împiedică şi nu contravin obiectivelor procesului instructiv – educativ şi bunelor moravuri, nu promovează idei antisociale; 
4. Nu dăunează sănătăţii şi securităţii elevilor; 
5. Nu servesc unor interese politice de partid; 
6. În cazul în care se comercializează produse alimentare, acestea vor respecta principiile alimentaţiei sănătoase în unităţile de învăţământ preuniversitar de stat, conform legislaţiei aflate în vigoare. 






Cap. 3 Prevederi privind procedura de închiriere a anumitor spaţii aferente unităţilor de învăţământ preuniversitar


1. Pentru iniţerea procedurii de închiriere, unitatea de învăţământ va transmite Municipiului Timişoara, către Direcţia Instituţii Şcolare, Medicale, Sportive şi Culturale, solicitarea pentru închiriere, caietul de sarcini aprobat de  Consiliul de Administraţie al unităţii de învăţământ, schiţa spaţiului ce urmează a fi închiriat, numită în continuare “documentaţie pentru licitaţie “, sau Direcţia Instituţii Şcolare, Medicale, Sportive şi Culturale, poate iniţia procedura de scoatere la licitaţie a unui spaţiu temporar disponibil, generând caietul de sarcini şi informând în acelaşi timp conducerea unităţii de învăţământ preuniversitar de stat.
2. Caietul de sarcini conţine următoarele: 
a) datele de identificare ale  iniţiatorului licitaţiei; 
b) descrierea bunului imobil care face obiectul închirierii; 
c) condiţiile de închiriere şi regimul de exploatare al bunului; 
d) criteriul de adjudecare utilizat;
      e) preţul de pornire, conform tarifelor cuprinse în Anexa nr.2 la prezenta Hotărâre de Consiliu Local privind aprobarea tarifelor pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara;
       f) alte condiţii speciale, după caz.
3. Este interzisă  comercializarea în unităţile de învăţământ preuniversitar de stat, a  produselor alimentare, care contravin legislaţiei în vigoare. Automatele de băuturi calde  vor fi amplasate în spaţiile destinate în exclusivitate cadrelor didactice (cancelarie, cabinete  etc)”. 
4. Compartimentul Şcoli din cadrul Direcţiei Instituţii Şcolare, Medicale, Sportive şi  Culturale va verifica, analiza şi aviza documentaţia de licitatie  şi o va  inainta Biroului Valorificare Spatii cu Alta Destinatie, care va organiza procedura de licitaţie, conform legii.
5. O data cu documentele de licitaţie se vor înainta si clauzele specifice care trebuie cuprinse in contract.
6. Licitaţia va fi organizată doar dacă  sunt admişi  să  participe  minim doi ofertanţi, iar atribuirea  prin licitaţie publică  se realizează  numai dacă există cel puţin o ofertă peste valoarea de  pornire a licitaţiei. 
7. Contractul de închiriere va fi încheiat, în condiţiile legii, de către Municipiul Timişoara prin Biroul Valorificare Spatii cu alta Destinaţie, în termen de 15 zile lucratoare de la data adjudecării licitaţiei si va fi transmis Direcţiei Fiscale a Municipiului Timişoara şi Direcţiei Instituţii Şcolare, Medicale, Sportive şi Culturale. În cazul în care nu este semnat contractul de închiriere la termnul prevăzut mai sus, licitaţia devine nulă, urmând să se reia procedura de licitaţie in conditiile legii, în maxim 30 de zile calendaristice.
8. Contractul de închiriere va fi urmarit de catre Directţa Fiscală a Municipiului Timişoara - Compartiment Evidenţă Venituri Nefiscale, privind încasarea veniturilor rezultate din contractul de închiriere. Direcţia Fiscală a Municipiului Timişoara, va transmite trimestrial (la 3 luni), situatia chiriaşilor care nu au respectat clauzele contractuale cu privire la plata chiriei, către Direcţia Instituţii Şcolare, Medicale, Sportive şi Culturale.
9. Sumele provenite din închirierea spatiilor temporar disponibile aflate in incinta unitatilor de invatamant, se fac venit la bugetul local al Municipiului Timişoara.
10. Unităţile de învăţământ preuniversitar de stat pot închiria ocazional contra unor tarife orare, spaţiile temporar disponibile situate în incinta acestora, pe o perioadă limitată de timp pentru activităţi de scurta durată, activităţi educative şi recreative, seminarii, conferinţe, cursuri, evenimente care pot să aibă grupuri de elevi cu copii în şcoală: terenurile de sport, sălile de sport, sali de clasa, cantine şcolare şi alte spaţii, în afara programului propriu al unităţilor de învăţământ.
11. Evidenţa solicitărilor pentru închirieri ocazionale în unităţile de învăţământ preuniversitar de stat se va ţine într-un registru în care responsabilul desemnat de directorul unităţii şcolare va înscrie utilizatorul, titlul cu care utilizează sala, intervalul orar şi tariful perceput pentru închirierea respectivă. Acest registru va fi pus la dispoziţia reprezentanţilor Primăriei Municipiului Timişoara de câte ori este solicitat. Până în data de 15 ale fiecărei luni, unităţile de invăţământ vor depune o situaţie cu privire la închirierile ocazionale, la Direcţia Instituţii Şcolare, Medicale, Sportive şi Culturale.
12. Plata tarifelor de închiriere ocazionala pentru spaţiile temporar disponibile se face conform  reglementarilor cuprinse în Anexa1 la prezenta Hotărâre de Consiliu Local privind aprobarea tarifelor pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara. Sumele încasate din utilizarea acestor spaţii vor rămâne la dispoziţia unităţii de învăţământ preuniversitar de stat, urmând a fi utilizate pentru procesul de învăţământ.
13. Pentru inchirierea unor camere din camine si internate, pentru cazari ale elevilor si studentilor, altii decat cei ai unitatii de invatamant, inchirierea se va face de catre unitatea de invatamant. Tarifele de inchiriere sunt cuprinse in Anexa 1 la prezenta Hotărâre de Consiliu Local privind aprobarea tarifelor pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara.
14. La finalizarea operaţiunii de cazare pentru elevi şi studenti, efectuată la inceputul fiecarui an şcolar, unitatea de învăţământ va transmite Direcţiei Instituţii Şcolare, Medicale, Sportive şi Instituţii Culturale, diagrama de cazare. Orice modificare survenită în diagrama, va fi comunicată Direcţiei Instituţii Şcolare, Medicale, Sportive şi Instituţii Culturale în termen de maxim 15 zile de la modificare.
15. Camerele din internate rămase disponibile în urma finalizării cazării elevilor şi studenţilor, pot fi închiriate prin licitaţie publică, pentru activităţile cuprinse în metodologie, conform Anexei nr. 2. 
16. Solicitările privind închirierea sau punerea la dispoziţie a spaţiilor temporar disponibile ale unităţilor de învăţământ, depuse la unităţile de învăţământ de către instituţii bugetare, agenţii, organizaţii neguvernamentale (asociaţii, fundaţii, federaţii) structuri sportive si organizatii care desfasoara activitati nonprofit, de interes public, vor fi transmise Directiei Institutii Scolare, Medicale, Sportive si Culturale, impreuna cu referatul de oportunitate, planul de amplasament si schita spaţiului ce urmeaza a fi închiriat sau pus la dispozitie.
17. Documentaţia primită va fi verificata si analizata de Compartimentul Scoli din cadrul Directiei Institutii Scolare, Medicale, Sportive si Culturale si inaintata catre Comisia de analiza a spatiilor temporar disponibile situate în imobilele instituţiilor şcolare, medicale, sportive şi culturale, aflate în proprietatea Municipiului Timişoara.  Propunerea comisiei va fi supusa aprobarii Consiliului Local, iar Hotararea de consiliu local va cuprinde conditiile de inchiriere sau punere la dispozitie a spatiului.
18. Municipiul Timişoara îşi rezervă dreptul de a rezilia unilateral contractul  de închiriere  în cazurile în care în spaţiile închiriate (ex: bufete de incintă),  comercializează alimente cu încalcarea  prevederilor legale în vigoare, la sesizarea institutiilor cu atributii in acest sens, sau în cazul în care programul de şcolarizare impune creşterea numărului de elevi, necesitând suplimentarea spaţiului pentru procesul de învăţământ.
19. Unităţile de învăţământ preuniversitar de stat care deţin baze sportive/terenuri/săli de sport, nu vor proceda la închirierea acestora decât in condiţiile în care nu sunt solicitări ale altor cluburi sportive şcolare sau subordonate Ministerului Educaţiei Naţionale neonorate şi structuri asociate Primăriei Municipiului Timişoara. Aceste cluburi sunt obligate să suporte contravaloarea utilităţilor pentru perioada în care au acces la bazele sportive/terenurile/sălile de sport ale unităţlor de învăţământ preuniversitar de stat, excepţie fiind structurile sportive asociate cu Primăria Municipiului Timişoara. Structurile sportive asociate cu Primăria Municipiului Timişoara vor închiria bazele sportive/terenuri/săli de sport conform Anexei nr. 2 la prezenta hotărâre.
20. Unităţile de învăţământ preuniversitar de stat care deţin cămine/internate sunt obligate sa incheie un contract de cazare cu elevii unităţii de învăţământ, care urmează să fie cazaţi pe perioada anului şcolar, iar sumele obţinute din închirierea camerelor rămân la dispoziţia unităţii de învăţământ. Contractele de cazare, trebuie să conţină datele de identificare ale utilizatorilor, drepturile şi obligaţiile părţilor.























